Saku Õlletehase 2003. aasta esimese kvartali realiseerimise netokäive oli 133,3 miljonit krooni, mis on eelneva aasta sama perioodiga võrreldes 2,1 protsenti vähem. Käibe kahanemisest moodustas taara  realisatsiooni vähenemine 4,2 miljonit krooni. Omatoodetud õllede netokäive kahanes seoses koguturu langusega vastaval ajaperioodil 1,7 miljonit krooni. Samal ajal Saku importõllede käive kasvas 1,3 miljonit  krooni võrreldes vastava perioodiga 2002. aastal. Ettevõte eksportis 10 protsenti oma toodangust peamiselt teistesse Balti riikidesse ning Soome ja USA-sse.